**Godišnja doba**

Bio jednom jedan čovjek koji je imao četiri sina.

Želio je da njegovi sinovi nauče da ne smiju prebrzo suditi o stvarima i događajima pa ih je poslao jednog za drugim u potragu za stablom kruške koje se nalazilo daleko od njihova doma.

Prvi sin je otišao zimi, drugi u proljeće, treći ljeti, a najmlađi sin je otišao u jesen.

Kada su se svi vratili, otac ih je pozvao da mu opišu što su vidjeli. Prvi sin rekao je da je drvo bilo ružno, savijeno i beživotno.

Drugi sin je rekao da je drvo bilo prekriveno zelenim pupoljcima i da puno obećava.

Treći je rekao da je drvo bilo prepuno cvijeća koje je ugodno mirisalo i izgledalo predivno; bilo je to nešto najljupkije što je on ikada vidio.

Četvrti sin rekao je da je drvo bilo u jeku zrelosti, otežalo od plodova i puno života.

Ali o drvetu, kao ni o osobi, ne može se razumno suditi gledajući samo jednu sezonu. Otac im je objasnio da su svi bili u pravu, zato što je svaki od njih vidio

samo jednu sezonu u životu drveta.

Ustraj tijekom teških faza u životu i bolja vremena će sigurno doći.

Odustaneš li zimi, propustit ćeš obećanja proljeća, ljepotu ljeta, i ispunjenost jeseni. Ne dopusti da bol jedne sezone uništi radost i zadovoljstvo svih ostalih.

Ne sudi o životu na temelju jedne teške sezone.

Živi jednostavno. Voli plemenito i darežljivo. Ustraj u nastojanjima.

Govori ljubazno i blago.

Tuga te čini humanim. Sreća te čini ugodnim i blagim. Iskušenja te čine jakim.
Uspjeh te potiče da se razvijaš